ddrg/super_eurlex huggingface dataset:
2000/470/EF: Europa-Parlamentets afgørelse af 13. april 2000 om afslutning af Det Europæiske Kul- og Stålfællesskabs (EKSF) regnskaber i forbindelse med gennemførelsen af budgettet for regnskabsåret 1998



EF-Tidende nr. 040 af 07/02/2001 s. 0393 - 0395



Europa-Parlamentets afgørelse af 13. april 2000 om afslutning af Det Europæiske Kul- og Stålfællesskabs (EKSF) regnskaber i forbindelse med gennemførelsen af budgettet for regnskabsåret 1998 (2000/470/EF) EUROPA-PARLAMENTET, der henviser til Revisionsrettens beretning om EKSF's årsregnskab pr. 31. december 1998(1), der henviser til Revisionsrettens årsberetning vedrørende EKSF for regnskabsåret 1998 (inklusive revisionserklæringen vedrørende EKSF), med Kommissionens svar (C5-0153/2000)(2), der henviser til EKSF-traktaten, særlig artikel 78 g, der henviser til forretningsordenens artikel 93 og bilag V, der henviser til betænkning fra Budgetkontroludvalget (A5-0092/2000), 1) tager følgende tal for EKSF's balance, resultatopgørelse og gennemførelse af EKSF's aktionsbudget for regnskabsåret 1998 til efterretning: EKSF-BALANCE PR: 31. DECEMBER 1998 AKTIVER >TABELPOSITION> PASSIVER >TABELPOSITION> RESULTATOPGØRELSE FOR DET REGNSKABSÅR, DER AFSLUTTEDES PR. 31. DECEMBER 1998 UDGIFTER >TABELPOSITION> INDTÆGTER >TABELPOSITION> GENNEMFØRELSE AF EKSF'S AKTIONSBUDGET GENNEMFØRELSE AF BUDGETTET >TABELPOSITION> REGNSKABSÅRETS RESULTAT >TABELPOSITION> 2) afslutter regnskaberne i forbindelse med gennemførelsen af EKSF's budget for regnskabsåret 1998; 3) pålægger sin formand at sende denne afgørelse og beslutningen med bemærkningerne til Rådet, Kommissionen, Domstolen, Revisionsretten og Den Europæiske Investeringsbank samt at sørge for, at de offentliggøres i De Europæiske Fællesskabers Tidende (L-udgaven). Julian Priestley Generalsekretær Nicole Fontaine Formand (1) EFT C 240 af 25.8.1999, s. 24. (2) EFT C 338 af 25.11.1999.
Kommissionens beslutning

af 7. november 2000

om ændring af beslutning 2000/650/EF om mærkning og anvendelse af svinekød i henhold til artikel 9 i Rådets direktiv 80/217/EØF for Det Forenede Kongeriges vedkommende

(meddelt under nummer K(2000) 3193)

(EØS-relevant tekst)

(2000/720/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 6, litra g), og

ud fra følgende betragtninger:

(1) I august, september og oktober 2000 anmeldte de britiske veterinærmyndigheder udbrud af klassisk svinepest i Det Forenede Kongerige.

(2) Efter artikel 9, stk. 1, i direktiv 80/217/EØF blev der straks oprettet et iagttagelsesdistrikt og et overvågningsområde omkring de angrebne bedrifter i Suffolk, Norfolk og Essex.

(3) Der er ved Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød(2), senest ændret ved direktiv 95/23/EF(3), fastsat bestemmelser for anvendelse af et sundhedsmærke på fersk kød.

(4) Efter anmodning fra Det Forenede Kongerige vedtog Kommissionen ved beslutning 2000/543/EF(4) og beslutning 2000/650/EF(5) en særordning for mærkning og anvendelse af kød fra svin, der stammer fra bedrifter i et overvågningsområde oprettet i Norfolk og som er slagtet efter særlig tilladelse fra myndighederne.

(5) Det Forenede Kongerige har indgivet endnu en anmodning om indførelse af en særordning for mærkning og anvendelse af kød fra svin, der stammer fra bedrifter i overvågningsområderne oprettet i Norfolk og Suffolk i forbindelse med udbruddene bekræftet pr. 4. oktober 2000.

(6) Beslutning 2000/650/EF bør ændres, således at dens foranstaltninger indføres i andre overvågningsområder i overensstemmelse med anmodningen fra Det Forenede Kongerige.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2000/650/EF ændres ordene "der stammer fra bedrifter beliggende i det overvågningsområde, der efter artikel 9, stk. 1, i direktiv 80/217/EØF blev oprettet i Norfolk som følge af det udbrud af klassisk svinepest i District of Old Buckenham, som blev bekræftet den 9. august 2000" til "der stammer fra bedrifter beliggende i de overvågningsområder, der efter artikel 9, stk. 1, i direktiv 80/217/EØF blev oprettet i Norfolk og Suffolk som følge af de udbrud af klassisk svinepest i District of Old Buckenham, som blev bekræftet pr. 4. oktober 2000".

Artikel 2

Denne beslutning er rettet til medlemsstaterne.

Udfærdiget i Bruxelles, den 7. november 2000.

På Kommissionens vegne

David Byrne

Medlem af Kommissionen

(1) EFT L 47 af 21.1.1980, s. 11.

(2) EFT 121 af 29.7.1964, s. 2012/64.

(3) EFT L 243 af 11.10.1995, s. 7.

(4) EFT L 231 af 13.9.2000, s. 14.

(5) EFT L 272 af 25.10.2000, s. 42.
Rådets afgørelse

af 20. november 2000

om ophævelse af afgørelse 1999/320/FUSP om Den Europæiske Unions bidrag til indsamling og destruktion af våben i Albanien

(2000/723/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles aktion 1999/34/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben(1), særlig artikel 7, og

ud fra følgende betragtninger:

(1) Den 10. maj 1999 vedtog Rådet afgørelse 1999/320/FUSP om Den Europæiske Unions bidrag til indsamling og destruktion af våben i Albanien(2), som havde til formål at gennemføre fælles aktion 1999/34/FUSP ved at støtte projektet "våben for udvikling i Gramsh-området i Albanien" fra De Forenede Nationers afdeling for nedrustning (DDA) og De Forenede Nationers udviklingsprogram (UNDP).

(2) Den 17. december 1999 vedtog Rådet afgørelse 1999/846/FUSP(3) om ændring af afgørelse 1999/320/FUSP for at tilføje områderne Elbasan og Peshkopja.

(3) Den 5. april 2000 meddelte De Forenede Nationers udviklingsprogram (UNDP) Kommissionen, at det ikke kunne forpligte sig til at overholde betingelserne og vilkårene i et udkast til kontrakt, som Kommissionen har foreslået i henhold til afgørelse 1999/320/FUSP, især artikel 3 om destruktion af de våben, der indsamles i områderne Gramsh, Elbasan og Peshkopja.

(4) Afgørelse 1999/320/FUSP, som ændret ved afgørelse 1999/846/FUSP, bør derfor ophæves -

TRUFFET FØLGENDE AFGØRELSE:

Artikel 1

Afgørelse 1999/320/FUSP ophæves.

Artikel 2

Denne afgørelse har virkning fra dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 20. november 2000.

På Rådets vegne

H. Védrine

Formand

(1) EFT L 9 af 15.1.1999, s. 1.

(2) EFT L 123 af 13.5.1999, s. 12.

(3) EFT L 326 af 18.12.1999, s. 74.
Kommissionens beslutning

af 22. november 2000

om visse beskyttelsesforanstaltninger mod kataralfeber hos får eller bluetongue på Korsika i Frankrig

(meddelt under nummer K(2000) 3559)

(EØS-relevant tekst)

(2000/734/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Rådets direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Den 27. oktober 2000 bekræftede Frankrig over for Kommissionen, at der havde vist sig tilfælde af bluetongue i fårebesætninger på Korsika.

(2) Kommissionen vedtog beslutning 2000/671/EF af 31. oktober 2000 om visse beskyttelsesforanstaltninger mod kataralfeber hos får eller bluetongue på Korsika i Frankrig(3).

(3) Ifølge artikel 10, stk. 3, i direktiv 90/425/EØF skal en foranstaltning, som Kommissionen har truffet, fordi den var hastende, forelægges Den Stående Veterinærkomité for at blive stadfæstet, ændret eller ophævet.

(4) Udviklingen i epidemien berettiger ikke en ændring af foranstaltningerne fastsat ved beslutning 2000/671/EF.

(5) De ved beslutning 2000/671/EF fastsatte foranstaltninger bør derfor videreføres.

(6) Der bør imidlertid fastsættes undtagelser for slagtedyr bestemt til slagterier på Sardinien, som også er en inficeret region.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Frankrig forbyder afsendelse fra regionen Korsikas område af levende dyr af arter, der er modtagelige for bluetongue, og af sæd, æg og embryoer af sådanne dyr.

Som undtagelse fra første afsnit kan afsendelse af slagtedyr bestemt til et slagteri på Sardinien tillades efter samtykke fra de centrale og regionale myndigheder på følgende betingelser:

- den kompetente myndighed på afsendelsesstedet underretter direkte pr. fax den kompetente myndighed for bestemmelsesslagteriet om dyrenes afsendelsestidspunkt og om deres sandsynlige ankomsttidspunkt

- den kompetente myndighed med ansvar for bestemmelsesslagteriet anerkender pr. fax modtagelsen af partier af dyr med oprindelse på Korsika over for de kompetente myndigheder på afsendelsesstedet.

Artikel 2

Medlemsstaterne ændrer de foranstaltninger, de anvender for samhandelen, således at de bliver i overensstemmelse med denne beslutning, og underretter straks Kommissionen herom.

Artikel 3

Beslutning 2000/671/EF ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 22. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 279 af 1.11.2000, s. 62.
Rådets afgørelse

af 7. november 2000

om beskikkelse af et tysk medlem af Det Økonomiske og Sociale Udvalg

(2000/702/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Helmut Gieseckes fratræden, der blev meddelt Rådet den 23. juni 2000;

under henvisning til den kandidatliste, som den tyske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Franz Schoser beskikkes som medlem af Det Økonomiske og Sociale Udvalg som efterfølger for Helmut Giesecke for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 7. november 2000.

På Rådets vegne

D. Voynet

Formand

(1) EFT L 257 af 19.9.1998, s. 37.
Kommissionens afgørelse

af 16. november 2000

om ajourføring af de beløb, der er fastsat i forordning (Euratom, EKSF, EF) nr. 3418/93 om gennemførelsesbestemmelser til finansforordningen

(meddelt under nummer K(2000) 3314)

(2000/716/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til Kommissionens forordning (Euratom, EKSF, EF) nr. 3418/93 af 9. december 1993 om gennemførelsesbestemmelser til visse bestemmelser i finansforordningen af 21. december 1977(1), særlig artikel 145, og

ud fra følgende betragtninger:

(1) Forbrugerprisindekset (EUR-15) lå på 98,6 for december 1995, 100,7 for december 1996, 102,4 for december 1997 og 103,4 for december 1998.

(2) I medfør af artikel 145 i forordning (Euratom, EKSF, EF) nr. 3418/93 bør de faste beløb, der er fastsat i den nævnte forordning, ajourføres med virkning fra den 1. januar 2000 -

TRUFFET FØLGENDE AFGØRELSE:

Artikel 1

>TABELPOSITION>

>TABELPOSITION>

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende. Kommissionens regnskabsfører sørger for, at de andre institutioner og organer får meddelelse om afgørelsen.

Udfærdiget i Bruxelles, den 16. november 2000.

På Kommissionens vegne

Michaele Schreyer

Medlem af Kommissionen

(1) EFT L 315 af 16.12.1993, s. 1.
Kommissionens beslutning

af 7. november 2000

om anden ændring af beslutning 2000/551/EF om visse beskyttelsesforanstaltninger over for enhovede dyr, der kommer fra visse dele af USA, som er ramt af West Nile feber

(meddelt under nummer K(2000) 3254)

(EØS-relevant tekst)

(2000/713/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) I visse stater i USA er der blevet indberettet tilfælde af heste angrebet af West Nile feber, en ikke-smitsom vektorbåren virussygdom, der ledsages af kliniske tegn på encephalitis.

(2) Kommissionen vedtog derfor beslutning 2000/551/EF af 15. september 2000 om visse beskyttelsesforanstaltninger over for enhovede dyr, der kommer fra visse dele af USA, som er ramt af West Nile feber(3), senest ændret ved beslutning 2000/695/EF(4).

(3) For yderligere at tilpasse foranstaltningerne til den nuværende epidemiologiske situation er det nødvendigt for anden gang at ændre Kommissionens beslutning 2000/551/EF om visse beskyttelsesforanstaltninger over for enhovede dyr, der kommer fra USA.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 2000/551/EF erstattes med bilaget til nærværende beslutning.

Artikel 2

Medlemsstaterne ændrer de foranstaltninger, de anvender over for USA, for at bringe dem på linje med denne beslutning.

De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 7. november 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 234 af 16.9.2000, s. 46.

(4) EFT L 286 af 11.11.2000, s. 42.

BILAG

"BILAG I

I USA staterne:

- New York, herunder New York City

- New Jersey

- Massachusetts

- Connecticut

- Rhode Islands

- Pennsylvania".
Rådets beslutning

af 7. november 2000

om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 2001

(2000/686/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år. Aftalen forbliver derefter i kraft på ubestemt tid, såfremt den ikke opsiges med tolv måneders varsel.

(2) I henhold til artikel 167, stk. 2, i tiltrædelsesakten af 1985 berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år. Ovennævnte aftale er videreført indtil den 7. marts 2000(1).

(4) Kongeriget Spanien bør bemyndiges til at videreføre nævnte aftale indtil den 7. marts 2001 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 2001.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 7. november 2000.

På Rådets vegne

D. Voynet

Formand

(1) EFT L 209 af 7.8.1999, s. 29.
Kommissionens beslutning

af 1. december 2000

om ophævelse af beslutning 1999/253/EF om beskyttelsesforanstaltninger over for visse fiskerivarer fra eller med oprindelse i Kenya og Tanzania og om ændring af sundhedscertifikat for fiskerivarer fra eller med oprindelse i Kenya

(meddelt under nummer K(2000) 3653)

(EØS-relevant tekst)

(2000/759/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6, og

ud fra følgende betragtninger:

(1) Efter nogle tilfælde af forgiftning af fisk i Lake Victoria, som antageligt skyldtes forekomsten af pesticider i Lake Victoria og ukorrekte fangstmetoder, vedtog Kommissionen beslutning 1999/253/EF(2). Beslutningen kan ændres på baggrund af oplysninger om situationens udvikling og sundhedsgarantier fra myndighederne i Kenya og Tanzania.

(2) På baggrund af et kontrolbesøg og garantier fra myndighederne i Tanzania blev beslutning 1999/253/EF ændret, så indførsel af fiskerivarer, som er fanget i Lake Victoria og har oprindelse i dette land, blev tilladt.

(3) På baggrund af et kontrolbesøg og garantier fra myndighederne i Kenya bør beslutning 1999/253/EF nu ophæves.

(4) Alle fisk, der er fanget i Lake Victoria, bør underkastes passende kontrol for at fastslå, om de er sunde, herunder om de indeholder pesticider. De krav, der gælder for Kenya med hensyn til certifikater, bør derfor tilpasses til dem, der allerede gælder for Uganda og Tanzania, og der bør således indsættes en særlig bemærkning om den relevante kontrol i det sundhedscertifikat, der ledsager fiskerivarer indført fra Kenya, og som er fastsat i Kommissionens beslutning 95/328/EF(3).

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 1999/253/EF ophæves.

Artikel 2

I punkt IV i det sundhedscertifikat, der er fastsat i bilaget til Kommissionens beslutning 95/328/EF, og som ledsager sendinger af fisk fra eller med oprindelse i Kenya og fanget i Lake Victoria, indsættes følgende:

"- Undertegnede officielle inspektør attesterer, at ovennævnte fiskerivarer er fremstillet i henhold til den kontrolordning, der er fastsat i kapitel V, punkt II.3.B, i bilaget til direktiv 91/493/EØF, og at kontrolresultaterne var tilfredsstillende."

Artikel 3

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 1. december 2000.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 98 af 13.4.1999, s. 15.

(3) EFT L 191 af 12.8.1995, s. 32.
Kommissionens beslutning

af 1. december 2000

om ophævelse af beslutning 2000/486/EF om beskyttelsesforanstaltninger mod mund- og klovesyge i Grækenland

(meddelt under nummer K(2000) 3626)

(EØS-relevant tekst)

(2000/758/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Som følge af udbrud af mund- og klovesyge i Grækenland blev Kommissionens beslutning 2000/486/EF af 31. juli 2000 om beskyttelsesforanstaltninger mod mund- og klovesyge i Grækenland(4), senest ændret ved beslutning 2000/643/EF(5), vedtaget for at understøtte de bekæmpelsesforanstaltninger, som Grækenland har truffet.

(2) De græske veterinærtjenester har meddelt Kommissionen, at der ikke er rapporteret noget nyt udbrud af mund- og klovesyge i Grækenland siden den 13. september 2000, og at de hidtidige resultater af en serologisk undersøgelse viser, at mund- og klovesyge er blevet udryddet i Xánthi og Evros og aldrig havde bredt sig til Rodopi.

(3) På baggrund af sygdomsudviklingen bør beslutning 2000/486/EF ophæves.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 2000/486/EF ophæves.

Artikel 2

Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 1. december 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 195 af 1.8.2000, s. 59.

(5) EFT L 271 af 24.10.2000, s. 36.
Rådets afgørelse

af 30. november 2000

om beskikkelse af et fransk medlem af Det Økonomiske og Sociale Udvalg

(2000/756/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Joël DECAILLONs fratræden, der blev meddelt Rådet den 10. maj 2000;

under henvisning til den kandidatliste, som Frankrigs regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

An LE NOUAIL beskikkes som medlem af Det Økonomiske og Sociale Udvalg som efterfølger for Joël DECAILLON for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 30. november 2000.

På Rådets vegne

M. Demessine

Formand

(1) EFT L 257 af 19.9.1998, s. 37.